CELEX: 62020TN0364
Language: et
Date: 2020-06-02 00:00:00
Title: Kohtuasi T-364/20: 2. juunil 2020 esitatud hagi – Taani versus komisjon

31.8.2020   
            
            
               ET
            
            
               Euroopa Liidu Teataja
            
            
               C 287/33
            
         
      2. juunil 2020 esitatud hagi – Taani versus komisjon
      (Kohtuasi T-364/20)
      (2020/C 287/53)
      Kohtumenetluse keel: taani
      
         Pooled
      
      
         Hageja: Taani Kuningriik (esindajad: J. Nymann-Lindegren ja M. Wolff, keda abistasid advokaadid R. Holdgaard ja J. Pinborg)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 20. märtsi 2020. aasta otsuse riigiabi SA.39078 – 2019/C (ex 2014/N) kohta, mida Taani rakendas ettevõtja Femern A/S kasuks, artikkel 2 osas, milles komisjon järeldas, et „Femern A/S-i kasuks võetud meetmed, mis seisnevad kapitalisüstides ning riigilaenude ja riiklike garantiide koostoimes, ja mida Taani osaliselt rakendas ebaseaduslikult, kujutavad endast Euroopa Liidu toimimise lepingu artikli 107 lõike 1 tähenduses riigiabi“;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et komisjon järeldas ekslikult, et Femern A/S-i rahastamine kujutab endast ELTL artikli 107 lõige 1 kujutab endast riigiabi.
                  Esimene väide jaguneb neljaks osaks.
                  Esiteks väidab hageja, et komisjon rikkus vaidlustatud otsuse põhjendustes 190–194 õigusnormi, kui ta järeldas, et Femern A/S-i tegevus ei seisne avaliku võimu teostamises. Sellega seoses leiab hageja:
                  
                              —
                           
                           
                              et meetod, mida komisjon põhjendustes 190–194 kohaldas, et hinnata, kas Femern A/S-i tegevus seisneb avaliku võimu teostamises, on vastuolus ELTL artikli 107 lõikega 1;
                           
                        
                              —
                           
                           
                              et hinnangus selle kohta, kas Femern A/S-i tegevus seisneb avaliku võimu teostamises ja jääb seetõttu väljapoole Euroopa Liidu riigiabi- ja konkurentsieeskirjade kohaldamisala, rikkus komisjon õigusnormi, pidades oluliseks eraettevõtjate olemasolu, kelle tegevust võib käsitada alternatiivina Femern A/S-i tegevusele ja kes enda hinnangul on viimati nimetatu konkurendid; ning
                           
                        
                              —
                           
                           
                              et komisjon rikkus õigusnormi, järeldades konkreetselt, et Femern A/S-i tegevus seoses rannikutevahelise ühenduse kavandamise, ehitamise ja käitamisega ei kujuta endast avaliku võimu teostamist.
                           
                        Teiseks väidab hageja, et komisjon rikkus õigusnormi, järeldades vaidlustatud otsuse põhjenduses 193, et Femern A/S pakub veoteenuseid turul, kus on konkurents.
                  Kolmandaks väidab hageja, et komisjon rikkus õigusnormi, järeldades vaidlustatud otsuse põhjendustes 192–194 ja 196, et Femern A/S on „majanduslikust loogikast“ juhinduv ja püsiühendust „ärilisel eesmärgil käitav ettevõtja“.
                  Neljandaks väidab hageja, et komisjon rikkus õigusnormi, järeldades vaidlustatud otsuse põhjendustes 233–240, et Femern A/S-i rahastamine moonutab konkurentsi ja kahjustab liikmesriikidevahelist kaubandust.
               
            
                  2.
               
               
                  Teine väide, et komisjon rikkus õigusnormi, kui ta järeldas, et Femern A/S tegeleb majandustegevusega, konkureerides teiste ettevõtjatega enne püsiühenduse käivitamist.
                  Selle väite toetuseks väidab hageja, et komisjon rikkus õigusnormi, järeldades vaidlustatud otsuse põhjenduses 198, et Femern A/S-i rahastamine kujutab endast ELTL artikli 107 lõike 1 tähenduses riigiabi isegi siis, kui ehitustöödega on alustatud.